|  |  |
| --- | --- |
|  |  **БЕКІТЕМІН «Павлодар дарыны» БУҚДДО КМҚК басшысы \_\_\_\_\_\_\_\_\_ А.Л. Мухаметжанова** |

**Қалалық жалпы білім беру оқу орындарының оқушылары**

**арасында өтетін «М.Мақатаев оқуларының»**

**ЕРЕЖЕСІ**

 **1.      Жалпы ережелер**

Осы ережелер қалалық жалпы білім беретін оқу орындарының оқушылары арасында өткізілетін М.Мақатаев оқуларының мәртебесін, мақсаттары мен міндеттерін айқындайды.

Қалалық жалпы білім беретін оқу орындарының оқушылары арасында өткізілетін М. Мақатаев оқуларының міндеттері мен мақсаттары:

-  қалалық жалпы білім беретін оқу орындарының оқушылары арасында М. Мақатаевтың шығармаларын насихаттау;

-  қалалық жалпы білім беретін оқу орындары оқушыларының шығармашылық қабілеттерін, эстетикалық талғамдарын, тума талант, табиғи дарындарын анықтау;

-   оқушылардың поэзияға деген құштарлығын арттыру, өлең сөзінің құдіреті мен қуатын жанымен сезініп, жүрегімен түсіне білуге үйрету. Өз ой-пікірлерін ғылыми тұрғыда жеткізе білуін дамыту;

-   жас ақындарға әлеуметтік-рухани қолдау көрсетіп, олармен шығармашылық жұмыс түрлерін жандандыру. Жас буынның тарихи танымдарын, демократияға және азаматтыққа бағдарланған дүниетанымдары мен сана-сезімдерін, өмірге көзқарасын қалыптастыру.

**2.      Мүшәйраның шарттары**

          М.Мақатаев оқуларына қатысатын оқушының жан-жақты дарынды поэзияны сүйетін, оны тақырыбына сай талдай білетін, ғылыми жұмысқа бейімі бар, өлеңді мәнерлеп, көркем оқи алатын қасиеті әрі ақындық талабы болуы шарт.

           М.Мақатаев оқуларына қатысушы үміткер ақиық ақын М.Мақатаевтың  шығармашылығын жақсы білуі керек және кез келген өлеңін талдай алуы қажет. Сонымен бірге талапкер өз шығармашылық қабілетін танытуы керек.

           **«Айтып өткен ақында арман бар ма?»** Бұл айдарда үміткер М.Мақатаевтың шығармашылығынан жатқа білетін өлеңдерінің тізбесін (поэмадан басқа) әкеліп алдын-ала әділқазыларға ұсынады. Ұсынылған тізбеден әділқазылардың нұсқауымен кез-келген өлеңді жатқа оқиды. Әділқазылар тізбенің кез-келген жерінен 2-3 өлең ұсынуы мүмкін. Үміткердің жатқа білетін өлеңдерінің санына және мәнерлеп көркемдеп оқылуына баға қойылады.

           **«Көкірегімде жыр сәулесі маздайды...»** айдарында оқушы өз шығармашылығынан жинағын ұсынады (кітапша) және өз туындысын электронды нұсқада ұсыну қажет.

           **«Жыр эстафетасы»** айдарында үміткерлер **«Райымбек, Райымбек», «Алтай-Атырау»** поэмаларын толық жатқа білуі керек. Топ оқушы жеребе бойынша таңдауға түскен поэманы жатқа айту арқылы өзара сынға түседі.

           **«Жырлайды жүрек»** берілген тақырыпқа өлең құрайды. Тұжырымды, түйінді бір шумақ өлең туғызу. Ол ұтымды, жұрт көңілінен шығардай болғаны абзал.

           **«Сыр сандықты ашып қара, Ашып қара сырласам»  бұл** айдарда үміткер конвертте берілген Мұқағали өлеңдерінің шумақтары бойынша тақырыптың мазмұны мен идеясын ашады. Өлең өзегіндегі ой желісімен сөйлейді. Мұнда оқушының шешендігі, ой жүйелілігі, ұтымды жауабы ескеріледі.

           **«Мұқағали мұрасын кім көп біледі» -**сұрақ-жауап ойыны. Бұл «Ғасыр көшбасшысы» ойынындағы «Жорға» ойыны секілді, 1 минутта 10 сұрақтың қаншасына жауап берді, әрі оның нешеуі дұрыс екендігі ескеріледі. Әр дұрыс жауап – 1 ұпай.

 **«Ақын мұражайына менің үлесім...»** Бұл айдарда оқушының ақын шығармашылығына байланысты жеке қолынан жасаған бұйымдары, суреттері, кестелері, ақынның танылмаған қырын көрсететін жобалары, зерттеулері, ақын жайлы ел аузындағы естілмеген естеліктерін ұсынады, қорғайды, бейнетаспаға түсіру арқылы.

         М. Мақатаев оқуларына жалпы білім беретін мектептердің 5-11 сынып оқушылары қатыса алады.

         Облыстық, аудандық, қалалық, мектепішілік М. Мақатаев оқуларын өткізудің нақты мерзімін тиісті білім бөлімдері мен мекеме басшылары белгілейді.

**3. Қазылар алқасы**

        М.Мақатаев оқуларының қазылар алқасының құрамы төрағадан, хатшыдан және 2 алқа мүшелерінен тұрады.

        Қазылар алқасының құрамын қалалық ұйымдастыру комитетінің ұсынуы бойынша қалалық білім бөлімінің басшысы бекітеді.

        Қазылар алқасы:

-    талапкердің өнеріне талдау жасайды және 10 балдық жүйемен бағалайды;

-     қатысушылардың өнерін бағалаудағы мәселелерді талқылайды және қажет

 болған жағдайда тиісті түзетулер енгізеді;

-     жеңімпаздарды анықтайды және жүлделі орындарды бөледі.

**4. Жүлдегерлерді марапаттау**

          М.Мақатаев оқуларының қалалық жеңімпаздары тиісті білім мекемелерінің дипломдарымен марапатталады.

*Қосымша 1*

**ҚАТЫСУШЫЛАРҒА**

* ***Ескертпе:***

1. М.Мақатаевоқуларын өткізуге қойылатын техникалық талаптар:

\* Үздіксіз жоғары жылдамдықты интернеті бар компьютер.

\* Микрафонның болуы.

\* Құлаққаптардың болуы.

 \* 1-ші, 3-ші, 4-ші, 5-ші, 6-шы бағыттар ZOOM платформасында бейнеконференция форматында өтеді, қатысушылар ұйымдастырушы ұсынған сілтеме бойынша қосылады.

* 2-ші, номинациялар бойынша қатысушылар өз шығармашылығының жинаған туындысын ұйымдастыру комитетінің abai\_okulary@mail.ru электрондық поштасына жібереді.
* 7-ші номинациялар бойынша қатысушылар өз жұмыстарын бейнетаспаға жазып, ұйымдастыру комитетінің abai\_okulary@mail.ru электрондық поштасына жіберуі тиіс.

2. Бейнеге жазған уақытта, қатысушы өзінің атын, тегін, мектебін, сыныбы мен тақырыбын атайды.

3. Қатысушыға М.Мақатаевтың өлеңдерін жатқа оқу үшін 5 минут және қазылар алқасының сұрақтарына жауап беру үшін 3 минут беріледі.

4. М.Мақатаев оқуларының ұйымдастыру комитеті номинация бойынша ZOOM платформасында бейнеконференция рәсімін бейнежазбасын жүргізеді.

6. Өткізу кезінде қатаң тыйым салынады:

\* Пайдалану қатысушылары кез келген гаджеттер қоса алғанда, сағат және смарт-көзілдіріктерге;

\* Кез келген электрондық және қағаз анықтамалық ақпаратты, оқулықтарды, басқа да әдебиеттерді пайдалануға;

\* Жұмыс орнынан кету;

**Құрметті әріптестер!**

Конкурсқа қатысу үшін өтінім (Excel нысанында, Times New Roman шрифті) қосымшаға сәйкес мәліметтерді көрсете отырып, 2021 жылғы 27 қыркүйекке (27 қыркүйекті қоса алғанда) дейін **abai\_okulary@mail.ru** электронды поштаға қабылданады.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Аты-жөні | мектеп | сыныбы | оқыту тілі | номинация | оқушы мәртебесі | Оқушының байланыс телефоны | Жетекшінің аты-жөні байланыс телефоны |
| к/б | АӘК алатын | жетімдер |
| 1 |  |  |  |  |  |  |  |  |  |  |